Babelscape/SREDFM huggingface dataset:
समेकित बाल संरक्षण योजना

अंगूठाकार|समेकित बाल संरक्षण योजना
समेकित बाल संरक्षण योजना (ICPS) महिला एवं बाल विकास मंत्रालय ,भारत सरकार की एक विस्तृत योजना है जिसका उद्देश्य देश में बच्चों के लिए एक संरक्षणकारी वातावरण तैयार करना है 'यह एक केंद्रीय रूप से प्रायोजित योजना है जो न केवल गलीकूचों और कामकाजी बच्चों के लिए योजना ,किशोर न्याय का प्रशासन ,आदि जैसी, मंत्रालय की मौजूदा सभी बाल संरक्षण योजनाओं को एक छत्र के अंतर्गत लाती है, बल्कि केंद्रीय बजट में बाल संरक्षण कार्यक्रमों के लिए अधिक आवंटन भी प्रस्तावित करती है' इस योजना का उद्देश्य बच्चों को कार्यक्षम और प्रभावकारी रूप से संरक्षण प्रदान करने वाली व्यवस्था के निर्माण के सरकार /राज्य के दायित्व को पूरा करने में योगदान करना है' यह "बाल अधिकारों की रक्षा" और "बच्चे के सर्वोत्ताम हित" के आधारभूत सिद्धांतों पर तथा किशोर न्याय (बच्चों की देखरेख और संरक्षण) अधिनियम, 2000, संशोधित अधिनियम, 2006 और उसमें दी गई नियमावली पर आधारित है। यह देखरेख और संरक्षण के ज़रूरतमंद बच्चों और विधि का उल्लंघन करने वाले किशोरों का समग्रतापूर्ण विकास ,देखरेख, संरक्षण और उपचार के प्रति बाल-मैत्रीपूर्ण दृष्टिकोण अपनाने पर ध्यान केंद्रित करते हुए किशोर न्याय अधिनियम और उसकी नियमावली को प्रोन्नत करती है ' समेकित बाल संरक्षण योजना (आईसीपीएस) के लक्ष्य इस प्रकार हैं: कठिन परिस्थितियों में रहने वाले बच्चों के कल्याण में सुधार हेतु योगदान करना और साथ ही ऐसी असुरक्षाओं, स्थितियों और कार्रवाइयों में कमी लाना जिनकी वजह से बच्चे की उपेक्षा, शोषण और अलगाव जन्म लेते हैं ' समेकित बाल संरक्षण योजना का उद्देश्य गुणवत्तापूर्ण बाल संरक्षण सेवाओं में सुधार ला कर; बाल अधिकारों के बारे में जन जागरूकता पैदा करके; बाल संरक्षण के लिए जवाबदेही को लागू करके, आवश्यक सेवाओं का संस्थाकरण करके और वर्तमान ढांचों को मजबूत बना कर; कठिन परिस्थितियों में रहने वाले बच्चों के लिए सांविधिक और सहायता सेवाएं प्रदान करने हेतु सरकार के सभी स्तरों पर कार्यशील ढांचों की स्थापना करके; साक्ष्य-आधारित अनुश्रवण और मूल्यांकन, सभी स्तरों पर क्षमताओं को बढ़ा कर; ज्ञान-आधार का निर्माण करके; और परिवार एवं समुदाय के स्तर पर बाल संरक्षण के कार्य का सुदृढ़ीकरण करके इन लक्ष्यों को प्राप्त करना है'
अणु भार

किसी अणु का अणु भार वह संख्या है जो दर्शाती है कि उसका एक अणु , कार्बन-१२ के एक परमाणु के भार के १२वें भाग (१/१२) से कितने गुना भारी है। उदाहरण के लिये, मिथेन का जो दर्शाता है कि मिथेन का एक अणु का भार कार्बन-१२ के एक परमाणु के १२वें भाग से १६ गुना भारी है।

श्रेणी:रसायन विज्ञान
श्रेणी:चित्र जोड़ें
चूलवंश

चूलवंश, पालि भाषा में रचित श्रीलंका के राजाओं का इतिहास है। इसमें ४थी शताब्दी से लेकर १८१५ तक के काल का इतिहास है। इसकी रचना अनेकों वर्षों में अनेकों भिक्षुओं के माध्यम से सम्पन्न हुई, अतः इसमें अनेक तर्ह की काव्य-शैलियाँ मिलतीं हैं। सामान्य मान्यता यह है कि यह महावंस का उत्तर ग्रंथ (सेक्वेल) है। 

श्रेणी:बौद्ध धर्म
चौरासी वैष्णवन की वार्ता

चौरासी वैष्णवन की वार्ता, ब्रजभाषा में लिखित गद्य ग्रन्थ है। इसमें महाप्रभु वल्लभाचार्य जी के पुष्टि सम्प्रदाय के शिष्यों की कथाएँ (जीवन चरित) संकलित हैं। इसके रचयिता के सम्बन्ध में विद्वानों में मतभेद है,लेकिन ज्यादातर विद्वान गोस्वामी गोकुलनाथ के नाम पर सहमत हैं।

यह ग्रन्थ तथा अन्य 'वार्ता ग्रन्थ' ('दो सौ बावन वैष्णवन की वार्ता' तथा 'अष्ट सखान की वार्ता') ब्रजभाषा साहित्य के प्राचीन महाकवियों के जीवन वृत्तान्त प्रकट करने के कारण तो महत्वपूर्ण हैं ही, किंतु उनका महत्व इसलिए और भी अधिक है कि वे ब्रजभाषा की आरंभिक गद्य रचनाएँ हैं। यदि ये पुस्तकें प्रामाणित हैं, तो इनसे सत्रहवीं शताब्दी के ब्रजभाषा गद्य का रूप ज्ञात हो सकता है। इन पुस्तकों में दी हुई वार्ताओं में उस समय की धार्मिक, सामाजिक और राजनैतिक स्थिति पर भी बड़ा महत्वपूर्ण प्रकाश पड़ता है, इसलिए उनका ऐतिहासिक महत्व भी कुछ कम नहीं है।
मेदान

मेदान सुमात्रा, इंडोनेशिया के सबसे बड़ा शहर है। यहाँ की आबादी कोई २५ लाख है और यह सुमात्रा के पूर्वी तट के उत्तर स्थित है। स्थानीय मलय मूल के अलावे यहाँ चीनी और तमिळ मूल के लोग भी रहते हैं। 

श्रेणी: इंडोनेशिया के शहर
गोवा वेल्हा

गोवा वेल्हा (कोंकणी: व्हडलें गोंय) भारत के गोवा राज्य के इल्हास में स्थित एक जनगणना नगर है।
गुइरिम

गुइरिम भारत के गोवा राज्य के उत्तर गोवा जिले में स्थित एक जनगणना नगर है।
मुकुटों का एकीकरण

स्कॉटलैड व इंग्लैंड के सिंहासनों का एकीकरण कर सम्राट बनने वाला [[जेम्स ६|जेम्स ६ और १]]।
मुकुटों का एकीकरण यानि Union of the Crowns (; ) स्कॉटलैंड के राजा जेम्स ६ का २४ मार्च १६०३ ई. को अंग्रेजी सिंहासन व आयरलैंड के साम्राज्य पर अवरोहण व नतीजतन तीनों देशों के वैश्विक कूटनीतियों व संबंधों का एक सम्राट के अंतर्गत एकीकरण था। मुकुटों का एकीकरण ट्यूडर राजघराने से संबधित इंग्लैंड की अंतिम रानी एलिज़ाबेथ प्रथम की मृत्यु के बाद हुआ था जो जेम्स की अविवाहित व वंशहीन बुआ थीं।

जेम्स के एकीकृत वृहद ब्रिटेन (ग्रेट ब्रिटेन) बनाने के अथक प्रयासों के बाद भी यह एकीकरण व्यक्तिगत या वंशानुगत एकीकरण ही रहा क्योंकि स्कॉटलैंड का सिंहासन ब्रिटेन से अलग ही रहा। हालांकि उसपर शासन जेम्स का ही था। इसके अनुसार स्कॉटलैंड और इंग्लैंड अलग देश बने रहे जबकि आयरलैंड के साथ उन तीनों देशों का शासक एक ही रहा। अंतिम स्कॉट रानी ऐने के समय में एकीकरण कानून, १७०७ के पारित होने के बाद स्कॉटलैंड इंग्लैंड व वेल्स के साथ मिलकर ग्रेट ब्रिटेन का हिस्सा हो गया। इसके बाद से इन तीनों क्षेत्रों को सम्मिलित रूप से ग्रेट ब्रिटेन कहा जाने लगा।
आसल उत्ताड़ का युद्ध

आसल उत्ताड़ का युद्ध (पंजाबी: ਆਸਲ ਉਤਾੜ)१९६५ के भारत-पाक युद्ध के दौरान लड़ा गया सबसे बड़ा टैंक युद्ध था। यह युद्ध 8 से 10 सितंबर, 1965 के दौरान लड़ा गया था जब पाकिस्तानी सेना ने अपने टैंकों व पैदल सेना के द्वारा भारतीय भूमि पर धावा बोला और अंतर्राष्ट्रीय सीमा के 5 किमी अंदर स्थित खेमकरण पर कब्जा कर लिया। भारतीय सेना ने भी तगड़ा जवाब दिया और 3 दिन के भीषण युद्ध के बाद आसल उत्ताड़ के समीप पाकिस्तानी फौज को पीछे हटने पर मजबूर कर दिया। इस जीत के प्रमुख कारण थे भारतीय सेना का जबरदस्त संघर्ष, मैदान की स्थितियाँ, भारत की बेहतर चालें व सफल रणनीति। 

डॉ० फिलिप टॉल सहित कई युद्ध इतिहासकारों का मानना है कि खेमकरण के पास हुए इस युद्ध का भारतीय प्रतिरोध उन प्रमुख घटनाओं में से एक था जिसने इस युद्ध में पलड़ा भारत की ओर झुका दिया। पीटर विल्सन कहते हैं कि आसल उत्ताड़ की पराजय 1965 युद्ध के दौरान पाकिस्तानी सेना कि सबसे बड़ी पराजयो में से एक थी।
मडकई

मडकई भारत के गोवा राज्य के उत्तर गोवा जिले के पौण्डा तालुक में स्थित एक जनगणना नगर है।
कासरपल

कासरपल भारत के गोवा राज्य के उत्तर गोवा जिले के बिचोलिम क्षेत्र का एक कस्बा है। यह म्हापसा कस्बे से 14 किमी की दूरी पर स्थित है।

इस ग्राम का मूल नाम पल्लिका है जो वर्ष 1436 के एक ताम्र-पत्र शिलालेख पर अंकित है जो गोवा पुरातत्व विभाग के अधिकार में है। इस स्थान को कासरपल के नाम से भी जाना जाता था क्योंकि यहा के मूल निवासी ताम्रकार थे। इस गाँव को बाद में किसी नागदेव नामक ब्राह्मण ने शेटियों को उपहार-स्वरूप दे दिया था। कासरपल 800 वर्ष पुराने काल्किदेवी मन्दिर का स्थल भी है। इसके अतिरिक्त यहाँ शिवजी और भूमिका देवी के मन्दिर भी हैं।
शुद्धाद्वैत

शुद्धाद्वैत वल्लभाचार्य (1479-1531 ई) द्वारा प्रतिपादित दर्शन है। वल्लभाचार्य पुष्टिमार्ग के प्रवर्तक हैं। यह एक वैष्णव सम्प्रदाय है जो श्रीकृष्ण की पूजा अर्चना करता है। वल्लभाचार्य का जन्म बनारस में हुआ।बनारस में दीक्षा पूरी करके अपने गृहनगर विजयनगर चले गए जहां इनको कृष्णदेवराय का संरक्षण प्राप्त हुआ।

शुद्धाद्वैत दर्शन, आचार्य शंकर के अद्वैतवाद से भिन्न है। 'केवलाद्वैत' मत में जहां माया शबलित ब्रह्म को जगत् का कारण माना गया है एवं सम्पूर्ण जगत् को मिथ्या कहा गया है, वहीं शुद्धाद्वैत मत में माया सम्बन्धरहित नितान्त शुद्ध ब्रह्म को जगत् का कारण माना जाता है।

आचार्य शंकर अपने सिद्धान्त के अनुरूप अद्वैत ब्रह्म का प्रतिपादन करते हैं। परन्तु श्रीवल्लभाचार्यचरण भगवान् कृष्णद्वैपायनव्यास के मतानुसार ‘‘शुद्धाद्वैत साकार ब्रह्मवाद“ का प्रतिपादन करते हैं। ‘‘साकार ब्रह्मवादैकस्थापकः“ ।

श्रीवल्लभाचार्यजी स्पष्ट आज्ञा करते हैं ‘‘शब्द एव प्रमाणम्“ ‘‘तत्राप्यलौकिकज्ञापकमेंव, तत् स्वतः सिद्धप्रमाणभावं प्रमाणम्“। प्रत्यक्षादि प्रमाणों में भ्रान्तत्व का भी दर्शन होने से उनका प्रामाण्य एकान्तिक नहीं हो सकता। अतः उन सबों को न कहकर केवल ‘‘शब्द प्रमाण“ को ही स्वीकार किया गया है एवं उसमें भी अलौकिक ज्ञापक शब्द का ही स्वीकार है।

केवलाद्वैत में जहां द्वैत को सर्वथा मायिक मानते हुए जगत् को मिथ्या माना गया है तथा जीव को ब्रह्म का प्रतिबिम्ब माना गया है ( अर्थात् जीव ही ब्रह्म है), वहीं शुद्धाद्वैत में ‘‘ब्रह्मसत्यं जगत्सत्यं अंशोजीवोहि नापरः“ (ब्रह्म सत्य है, जगत सत्य है, जीव ब्रह्म का अंश है) ऐसा कहा गया है।
लातम्बरसेम

लातम्बरसेम भारत के गोवा राज्य के उत्तर गोवा जिले में स्थित एक गाँव है। भारत की 2001 की जनगणना में यहाँ की कुल जनसंख्या 6,296 थी जिसमें से 3217 पुरुष और 3079 महिलाएँ थी।
यिद्दी भाषा

यिद्दी भाढा ( यिद्दी भाषा में : ייִדיש, יידיש या אידיש, यिदिश/इदिश, शाब्दिक अर्थ : 'यहूदियों की' ) अस्केन्जी यहूदियों की ऐतिहासिक भाषा है। इस भाषा का जन्म ९वीं शताब्दी में मध्य यूरोप में हुआ। नवागन्तुक अस्केन्जी यहूदियों ने अत्यधिक जर्मन आधारित भाषा का प्रयोग करना शुरू किया जिसमें हिब्र्रू, अरामिक, स्लाविक शब्दों का मिश्रण था। यिद्दी भाषा हिब्रू लिपि पर आधारित किन्तु पूर्णतः ध्वनित (वोकलाइज्ड) लिपि में लिखी जाती है। 

मध्यकाल में इस विशेष बोली की उत्पत्ति हुई थी जिसे जर्मनी के वे यहूदी बोलते थे जो पोलैंड और रूस में जाकर बस गए थे। इस बोली को 'यहूदी जर्मन' अथवा 'यिद्दिश' कहकर पुकारा जाता है। वास्तव में यह एक जर्मन बोली है जो इब्रानी लिपि में लिखी जाती है ओर जिसमें बहुत से आरमीय, पोलिश तथा रूसी शब्द भी सम्मिलित हैं। इसका व्याकरण अस्थिर है, किंतु इसका साहित्य समृद्ध है।
म्हापसा

म्हापसा भारत के गोवा राज्य के उत्तर गोवा जिले में स्थित एक कस्बा है। यह राज्य की राजधानी पणजी से 13 किमी उत्तर में स्थित है। यह कस्बा बार्देज तालुक का मुख्यालय है। यह मुम्बई को कोचीन से जोड़ने वाले महामार्ग ऍनऍच-17 पर स्थित है।
बोरोसिलिकेट काँच

250px|अंगूठाकार|दाएँ|बोरोसिलिकेट काँच से बनी एक वस्तु
बोरोसिलिकेट काँच एक प्रकार का काँच होता है, जो सिलिका और बोरॉन ट्राईऑक्साइड से मिल कर बना एक यौगिक है।

==बाहरी कड़ियाँ==
अथिया शेट्टी

अथिया शेट्टी एक भारतीय फ़िल्म अभिनेत्री है जिन्होनें अपने फ़िल्मी कैरियर की शुरुआत हीरो फ़िल्म से की। अथिया के पिता का नाम सुनील शेट्टी और माता का नाम मना शेट्टी है। 
इन्होंने अपने पढ़ाई न्यूयॉर्क फ़िल्म अकेडमी से पूरी की अथिया के भाई का नाम अहान शेट्टी है। इन्होंने हाल ही मे नवाज्जुद्दीन शिद्द्दीकी के साथ मोतीचूर्ण चकनाचूर फिल्म बनाई थी, जोकि 15 नवंबर 2019 को रिलीज़ हुई। इसमे इन्होंने अनीता (अनी) का किरदार निभाया था। उसमे ये विदेश जाने के लिए बेताब रहती हैं।
प्रधानमंत्री स्वास्थ्य सुरक्षा योजना

'प्रधानमंत्री स्वास्थ्य सुरक्षा योजना एक योजना है इसका उद्देश्य देश के विभिन्न भागों में स्वास्थ्य सुविधाओं को सभी के लिए सामान रूप से उपलब्ध करवाना है ' इस योजना के अंतर्गत देश के पिछड़े राज्यों में 
चिकित्सा शिक्षा को बेहतर करने हेतु सुविधाएँ उपलब्ध करवाने का लक्ष्य निर्धारित है। इस योजना को मार्च 2006 में मंजूरी दी गई थी।
बेट द्वारका

बेट द्वारका या शंखोद्धार कच्छ की खाड़ी में स्थित एक द्वीप है। यह द्वीप समुद्रतट पर स्थित ओखा से ३ किमी की दूरी पर है। इसकी लम्बाई (उत्तर-पश्चिम से दक्षिण-पूर्व तक) लगभग १३ किमी है तथा औसत चौड़ाई ४ किमी है। द्वारका यहाँ से ३० किमी दक्षिण में स्थित है। 

श्रेणी:हिन्दू तीर्थ स्थल
श्रेणी:गुजरात का भूगोल
मार्दोल

मार्दोल भारत के गोवा राज्य के उत्तर गोवा जिले के पौण्डा तालुक में स्थित एक जनगणना नगर है। यह गोवा का एक तेज़ी से बढ़ रहा कस्बा है। मार्दोल की एक फ़ुटबॉल टीम है जो गोवा के तीसरे डिविज़न में खेलती है।
बैरॉन हॉसमान

right|thumb|300px|बैरॉन हॉसमान
बैरॉन हॉसमान (Georges-Eugène Haussmann; फ्रांसीसी उच्चारण: ​[ʒɔʁʒ øʒɛn (ba.ʁɔ̃ ) os.man] ; 27 मार्च 1809 – 11 जनवरी 1891) फ्रांस का प्रसिद्ध वास्तुकार था जिसे नैपोलियन तृतीय ने पेरिस में नये पार्क, सड़कें, भवन एवं बड़े पैमाने पर अन्य सार्वजनिक कार्य करने के लिये नियुक्त किया। भारी आलोचना के कारण उसे अपना पद त्यागना पड़ा किन्तु उसकी दृष्टि ने पेरिस को वह कीर्ति दी जिससे १९वीं शताब्दी के अन्त तक पेरिस फ्रांस के लिये गर्व का विषय बन गया। यह नयी राजधानी पूरे यूरोप के लिए ईर्ष्या का विषय बन चुकी थी। पेरिस बहुत सारे ऐसे वास्तुशिल्पीय, सामाजिक और बौद्धिकक प्रयोगों का केन्द्र बन गया जो पूरी सदी तक यूरोप ही नहीं बल्कि पूरी दुनिया पर अपना असर डालते रहे।

हॉस्मान का नाम सुंदरता और व्यवस्था के नाम पर शहरों के जबरन पुनर्निर्माण का पर्याय बन चुका है। उसने शहर को सुन्दर बनाने और किसी भी तरह के विद्रोह की आशंका को दूर करने के लिए पेरिस के मध्य से गरीबों की बस्तियों को साफ करवा दिया था।
सन् 1852 में लुई नेपोलियन तृतीय ( नेपोलियन बोनापार्ट का भतीजा) ने खुद को सम्राट घोषित कर दिया। सत्ता सँभालने के बाद उसने पूरे जोश से पेरिस के पुनर्निर्माण का काम शुरू कर दिया। नए पेरिस के निर्माण का काम बैरॉन हॉसमान नामक वास्तुकार को सौंपा गया जो सियाँ का प्रिप़फेक्ट था। 1852 के बाद 17 साल तक हॉसमान पेरिस के पुनर्निर्माण में लगा रहा। शहर भर में सीधी, चौड़ी सड़कें (या, बुलेवर्ड्स / boulevards / छायादार सड़कें) बनाई गईं, खुले मैदान बनाए गए और बड़े-बड़े पेड़ लगा दिए गए। 1870 तक पेरिस की सड़कों में से 20 प्रतिशत हॉसमान की योजना के अनुसार बनाई जा चुकी थीं।

पूरे शहर में पुलिस को तैनात किया गया, रात में गश्त शुरू की गई और बस अड्डों व टोंटी के पानी की व्यवस्था की गयी। इतने बड़े पैमाने पर काम करने के लिए बहुत सारे लोगों की जरूरत थी। 1860 के दशक में पेरिस के प्रत्येक पाँच कामकाजी लोगों में से एक निर्माण कार्यों में लगा था। इस पुनर्निर्माण अभियान में पेरिस के बीच रहने वाले 3,50,000 लोगों को उजाड़ दिया गया था।

पेरिस के कुछ संपन्न निवासियों को भी लगता था कि उनके शहर को दानवी ढंग से बदल दिया गया है। उदाहरण के लिए, 1860 में गॉनकोर्ट बंधुओं ने अपने लेखन में पुरानी जीवनशैली के खत्म हो जाने और एक उच्चवर्गीय संस्कृति के स्थापित हो जाने पर गहरा दुख व्यक्त किया था। बहुतों का मानना था कि हॉसमान ने एक जैसे दिखने वाले बुलेवर्ड्स और छज्जों से भरा सुनसान, उदास शहर बनाने के लिए सड़क के जीवन और ‘सड़कों को मार डाला’ है।
जातीय संसद भवन

right|thumb|450px|बांग्लादेश का जातीय संसद भवन
जातीय संसद भवन (बांग्ला : জাতীয় সংসদ ভবন , अर्थ "राष्ट्रीय संसद भवन") बांग्लादेश की संसद का नाम है। यह भवन ढाका के 'शेर-ए-बांग्ला नगर' में स्थित है। यह २०० एकड़ में फैला हुआ है और संसार के सबसे बड़े विधायी भवनों में से एक है।
संहति-केन्द्र

right|thumb|300px|अलग-अलग द्रव्यमान वाली चार गेंदों के निकाय का संहति-केन्द्र
भौतिकी में, संहतियों के किसी वितरण का संहति-केंद्र (center of mass) वह बिन्दु है जिस पर वह सारी संहतियाँ केन्द्रीभूत मानी जा सकती हैं। संहति केन्द्र के कुछ विशेष गुण हैं, उदाहरण के लिये यदि किसी वस्तु पर कोई बल लगाया जाय जिसकी क्रियारेखा उस वस्तु के संहति-केन्द्र से होकर जाती हो तो उस वस्तु में केवल स्थानातरण गति होगी (घूर्णी गति नहीं)। संहति-केन्द्र के सापेक्ष उस वस्तु में निहित सभी संहतियों के आघूर्णों (मोमेण्ट) का योग शून्य होता है। दूसरे शब्दों में, संहति-केन्द्र के सापेक्ष, सभी संहतियों की स्थिति का भारित औसत (वेटेड एवरेज) शून्य होता है।

कणों के किसी निकाय का संहति केन्द्र वह बिन्दु है जहाँ, अधिकांश उद्देश्यों के लिए, निकाय ऐसे गति करता है जैसे निकाय का सब द्रव्यमान उस बिन्दु पर संकेंद्रित हो। संहति केन्द्र, केवल निकाय के कणों के स्थिति-सदिश और द्रव्यमान पर निर्भर होता है। संहति केन्द्र पर वास्तविक पदार्थ होना अनिवार्य नहीं है (जैसे, एक खोखले गोले का संहति-केन्द्र उस गोले के केन्द्र पर होता है जहाँ कोई द्रव्यमान ही नहीं है)। गुरुत्वाकर्षण क्षेत्र के एकसमान होने की स्थिति में कभी-कभी इसे गलती से गुरुत्वाकर्षण केन्द्र भी कहा जाता है। किसी वस्तु का रेखागणितीय केन्द्र, द्रव्यमान केन्द्र तथा गुरुत्व केन्द्र अलग-अलग हो सकते हैं।

संवेग-केन्द्रीय निर्देश तंत्र वह निर्देश तंत्र है जिसमें निकाय का द्रव्यमान केन्द्र स्थिर है। यह एक जड़त्वीय फ्रेम (India from )है। एक द्रव्यमान-केन्द्रीय निर्देश तंत्र वह तंत्र है जहाँ द्रव्यमान केन्द्र न केवल स्थिर है बल्कि निर्देशांक निकाय के मूल बिन्दु पर स्थित है। जडत्व =द्रव्यमान
स्कॉटिश गैलिक

स्कॉटिश गैलिक, जिसे कभी कभी गैलिक भी कहा जाता है (), एक सेल्टिक भाषा है जिसका प्रारंभ स्कॉटलैंड में हुआ। सेल्टिक भाषा की शाखा गोएडलिक भाषाओं में से एक गैलिक का उद्भव आयरिश भाषा की ही तरह मध्य आयरिश से हुआ।

यूनाइटेड किंगडम के २०११ की जनगणना के अनुसार कुल ५७,३७५ स्कॉटिस लोग (१.१%) उस वक्त तक स्कॉटिश गैलिक भाषा बोल सकते थे। जनगणना के नतीजों के अनुसार २००१ के बाद से गैलिक भाषा बोलने वालों की संख्या में १२७५ वक्ताओं की कमी आई है। ८७०५६ लोगों ने गैलिक से संबंधित किसी भी तरह का ज्ञान होने की बात कही जो कि २००१ के ९३२८२ के आंकणों से ६२२६ कम है। इस कमी के बावजूद इस भाषा को बचाने का कार्य जारी है और २० वर्ष से कम आयु के गैलिक बोलने वाले वक्ताओं की संख्या में बढोत्तरी हुई है।

<!--आगे अनुवाद आवश्यकता।
Scottish Gaelic is not an official language of the European Union or the United Kingdom. However, it is classed as an Indigenous language under the European Charter for Regional or Minority Languages, which the British government has ratified, and the Gaelic Language (Scotland) Act 2005 established a language development body, "Bòrd na Gàidhlig", "with a view to securing the status of the Gaelic language as an official language of Scotland".

Outside Scotland, a dialect known as Canadian Gaelic is spoken in parts of Eastern Canada. In 2011, there were approximately 1,500 Gaelic-speakers in Canada with the vast majority in the province of Nova Scotia. About 350 Canadians in 2011 claimed Gaelic as their "mother tongue".
निर्णयन

किसी प्रबन्धक का महत्वपूर्ण कार्य निर्णय लेना है। पीटर ड्रकर का इस सम्बन्ध में यह विचार है कि "प्रबन्धक जो कुछ भी करता है , निर्णयों के द्वारा ही करता है।" हम जानते हैं कि प्रशासकों को दिन–प्रतिदिन अनेक कार्य करने पड़ते हैं और इन कार्यों को करने के लिए उनके पास अनेक विकल्प होते हैं, इन विकल्पों में से सर्वोंत्तम विकल्प कौन सा है, इसका निर्धारण करना 'निर्णय' लेना है। 

टेरी ने इस सम्बन्ध में कहा है कि 'प्रशासकों का जीवन ही निर्णय लेना है। टेरी के शब्दों में यदि प्रशासक की कोई सार्वभौमिक पहचान है , तो वह है उसका निर्णय लेना। प्रशासक को अपने निर्णय प्रबन्ध के कार्यों–नियोजित संगठन, निर्देशन, नियन्त्रण आदि के अन्तर्गत ही लेने पड़ते हैं। दूसरे शब्दों में , हम कह सकते हैं कि निर्णयन प्रबन्ध प्रक्रिया में सर्वव्यापक है। 

साइमन का यह विचार कि निर्णय लेना ही प्रशासन है , बहु त उचित प्रतीत होता है। साइमन के शब्दों में हम सहमत हो या न हो परन्तु यह निर्विवाद सत्य है कि निर्णय ही प्रशासन का हृदय है। 

प्रशासन में निर्णय निश्चित प्रक्रिया के परिणाम होते हैं। निर्णय प्रक्रिया की तीन विशेषताएं होती हैं – 

*(१) कोई भी निर्णय लक्ष्योन्मुख होता है , निर्णय सामान्यत: किसी प्रयोजन या लक्ष्य को पूरा करने के लिए किया जाता है। 

*(२) निर्णयों की एक क्रमिक श्रृंखला होती है , कोई भी निर्णय अकेला नहीं होता, वह अपने पहले के और बाद के निर्णयों से किसी न किसी रूप से जुडा रहता है। 

*(३) कोई भी निर्णय किसी खास अवधि में होता है , जिससे सहगामी घटनाएं परिणाम को प्रभावित करती रहती हैं। 

चूंकि निर्णय करना एक प्रक्रिया है और वह एक समय पर होता है इसलिए अपने चारों और का परिवेश और साथ–साथ घटने वाली घटनाएँ परिणाम को प्रभावित करेगी ही।
इशिकावा आरेख

right|thumb|300px|इशिकावा आरेख
इशिकावा आरेख (Ishikawa diagrams या fishbone diagrams, herringbone diagrams, cause-and-effect diagrams,या Fishikawa) घटनाओं का कारण दर्शाने वाला आरेख है जो सन १९६८ में काओरू इशिकावा द्वारा निर्मित किया गया था। इसका उपयोग उत्पाद के डिजाइन में, उत्पादित वस्तुओं की गुणवत्ता (क्वालिटी) बढाने में आदि में होता है।
पार्सेम

पार्सेम भारत के गोवा राज्य के उत्तर गोवा जिले में स्थित एक जनगणना नगर है।
पत्रादेवी

पत्रादेवी (कोंकणी: पोत्रादेओ) भारतीय राज्यों गोवा और महाराष्ट्र की सीमा पर गोवा राज्य के पेर्नम तालुक में स्थित एक कस्बा है। पत्रादेवी चॅकपोस्ट इस कस्बे में स्थित है। यहा से नेत्रादे तक बस सेवाएँ उपलब्ध हैं।
कार्बन-न्यूट्रल ईंधन

कार्बन-न्यूट्रल ईंधन ऊर्जा ईंधन या कोई शुद्ध ग्रीनहाउस गैस उत्सर्जन या कार्बन पदचिह्न है, जो ऊर्जा प्रणालियों की एक किस्म का उल्लेख करती है। एक वर्ग (मीथेन ,पेट्रोल ,डीजल ,ईंधन ,जेट ईंधन या अमोनिया सहित) कृत्रिम ईंधन है ' बिजली संयंत्र ग्रिप निकास गैस से साफ किया जा सकता है या समुद्री जल में कार्बोनिक एसिड से निकाली गई अपशिष्ट कार्बन डाइऑक्साइड हैद्रोजेनेट करने
के लिए इस्तेमाल स्थायी या परमाणु ऊर्जा से उत्पादित होती है 'और इसका प्रयोग अन्य प्रकार के पवन टर्बाइन ,सौर पैनलों, और पनबिजली संयंत्रों के रूप में अक्षय ऊर्जा स्रोतों से उत्पादन किया जा सकता है '
चिदानंद मूर्ति

एम चिदानंद मूर्ति एक विख्यात कन्नड़ साहित्यकार है जिन्होंने कन्नड़ भाषा के इतिहास पर बहुत शोध किया है। ये बैंगलूर विश्वविद्यालय के कन्नड़ विभाग के अध्यक्ष भी रहे हैं, इनका जन्म १९३१ में हुआ। उन्होंने हम्पी के ऐतिहासिक अवशेषों को सुरक्षित सहेजने के लिए भी अमूल्य प्रयास किया है। ये भग्नावशेष १५-६वीं सदी के विजयनगर साम्राज्य की शुरुआती राजधानी के हैं। 

इनके द्वारा रचित एक समालोचना "होसतु होसतु" के लिये उन्हें सन् १९९७ में साहित्य अकादमी पुरस्कार (कन्नड़) से सम्मानित किया गया।
क्यूला

क्यूला भारत के गोवा राज्य के उत्तर गोवा जिले में स्थित एक जनगणना नगर है।
मुस्कुराते बुद्ध

स्माइलिंग बुद्धा (पोखरण-१) या "मुस्कुराते बुद्धा" भारत द्वारा किये गए प्रथम सफल परमाणु परीक्षण का कूटनाम है। यह परीक्षण जिसे १८ मई १९७४ को पोखरण (राजस्थान) में सेना के स्थल पे जिसे पोखरण टेस्ट रेंज कहते है वह वरिष्ठ सेना के अफसरों की निगरानी में किया गया।  

"पोखरण -१ इस"  मामले में भी महत्वपूर्ण है कि यह संयुक्त राष्ट्र के पांच स्थायी सदस्य देशों के अलावा किसी अन्य देश द्वारा किया गया पहला परमाणु हथियार का परीक्षण था। अधिकारिक रूप से भारतीय विदेश मंत्रालय ने इसे शांतिपूर्ण परमाणु बम विस्फोट बताया, लेकिन वास्तविक रूप से यह त्वरित परमाणु कार्यक्रम था।
सावय वेंरें

सावय वेंरें भारत के गोवा राज्य के उत्तर गोवा जिले में स्थित एक जनगणना ग्राम है।
वालपय

वालपय भारत के गोवा राज्य के उत्तर गोवा जिले में स्थित एक नगर और नगपालिका है। यह सटारी तालुक का मुख्यालय नगर है। पश्चिमी घाट इस कस्बे के पूर्व में स्थित है।
सालगाँव

सालगाँव भारत के गोवा राज्य के उत्तर गोवा जिले में स्थित एक जनगणना नगर है। यह पोरवोरिम, पारा, गुइरिम, सांगोल्दा, पिलर्न, कण्डोलिम, कालनगूट और नागोआ गाँवों से घिरा हुआ है और गोवा के बार्देज तालुक में स्थित है। यह राजधानी पणजी से 10 किमी, मापूसा से 6 किमी, और कालनगूट समुद्र-तट से 3 किमी की दूरी पर स्थित है।
सेंट्रल कोलफील्ड्स लिमिटेड

right|thumb|300px| राँची स्थित दरभंगा भवन जो सेंट्रल कोलफील्ड्स लिमिटेड का मुख्यालय है।
सेण्ट्रल कोलफील्ड्स लिमिटेड (Central Coalfields Limited (CCL)), कोल इण्डिया लिमिटेड की सहायक कम्पनी है जो भारत के केन्द्रीय प्रभाग की खानों का प्रबन्धन करती है। इसका मुख्यालय 'दरभंगा भवन' राँची, झारखण्ड है।

सेन्ट्रल कोलफील्ड्स लिमिटेड वर्ष 2007 से श्रेणी 1 मिनीरत्न कंपनी है। वर्ष 2009-10 के दौरान कंपनी का कोयला उत्पादन उच्चतम स्तर 47.08 मिलियन टन पहुंच गया तथा पेड-अप कैपिटल रू० 940 करोड़ के विरूद्घ नेटवर्थ रू० 2644 करोड़ हो गया।

सीसीएल की स्‍थापना ( सर्वप्रथम एनसीडीसी लिमिटेड ) एक नवम्बर 1975 को सीआईएल की पांच सहायक कंपनियों में सेएक सहायक कंपनी के रूप में हुई। कोलइंडिया लिमिटेड कोयला हेतु देश की प्रथम नियंत्रक कंपनी है। अभी सीआईएल की आठ सहायक कम्पनियॉं हैं।
गंगैकोण्ड चोलपुरम्

right|thumb|300px|गंगैकोण्ड चोलपुरम् का वृहदेश्वर मंदिर
गंगैकोण्ड चोलपुरम्, तमिलनाडु के त्रिचुरापल्ली जिले में स्थित एक स्थान है। यह जैयमकोण्ड सोलापुर से १० किमी की दूरी पर है। प्राचीन काल में यह एक प्रख्यात नगर था। लोकप्रवाद हे कि वाणासुर के तपस्या के फलस्वरूप शिव ने यहाँ एक कूप में गंगा बहा दी थी जिसके कारण यह नाम पड़ा है। वस्तुत: इसे प्रथम राजेंद्र चोल ने बसाया था जो 'गंगैकोंडचोल' कहा जाता था। यहाँ चोलकालीन एक विशाल मंदिर के अवशेष हैं।

श्रेणी:तमिलनाडु का भूगोल
श्रेणी:ऐतिहासिक नगर
शांतनु नारायण

अंगूठाकार|शांतनु नारायण
शांतनु नारायण एक भारतीय अमेरिकी  व्यवसायिक अधिकारी हैं तथा से अडोबी सिस्टम्स के प्रमुख कार्यकारी अधिकारी (सीईओ) हैं। इससे पहले सन २००५ से वे  इसी कंपनी में प्रसीडेंट व सीईओ थे। वे अडोबी फाऊण्डेशन के बोर्ड के भी प्रेसीडेंट हैं।
अन्नदामंगल

right|thumb|300px|देवी अन्नपूर्णा, कालीघाट के पटचित्र पर, १९०० ई
अन्नदामंगल (बांग्ला : অন্নদামঙ্গল), या नूतनमंगल (बांग्ला : নূতনমঙ্গল), भारतचन्द्र राय द्वारा १७५२-५३ में रचित एक बंगाली काव्य है। इसमें अन्नपूर्णा देवी का महात्म गाया गया है। सम्पूर्न काव्य तीन खण्डों में विभक्त है- 
*(१) अन्नदामंगल या अन्नदामाहात्म्य,
*(२) विद्यासुन्दर या कालिकामंगल,
*(३) मानसिंह या अन्नपूर्णामंगल।
बाणावली

बाणावली या बेनोलिम भारत के गोवा राज्य के दक्षिण गोवा जिले में स्थित एक जनगणना नगर है। यह एक समुद्र-तटीय कस्बा है जो मारगाँव के दक्षिण में है।

एक दन्तकथा के अनुसार भगवान परशुराम (भगवान विष्णु के एक अवतार) ने समीप के कोकंण में स्थित सह्याद्री पर्वतों पर से एक तीर (बाण) चलाया जो इस स्थान पर आकर गिरा जिससे इसका नाम बाणावली पड़ा। पुर्तगालियों के आने से पूर्व इसे बाणाहल्ली या बाणावल्ली के नाम से जाना जाता था। पुराने बाणावली में भगवान शिव और पार्वती को समर्पित एक मन्दिर था जिसके खण्डहरनुमा अवशेष अभी भी इस कस्बे में देखा जा सकता है। सोलहवीं सदी में इस मन्दिर के देवों को उत्तर कनारा (वर्तमान उत्तर कन्न्ड़) में स्थित आवेसरा में स्थापित कर दिया गया था।
कबाली

कबाली एक भारतीय तमिल फ़िल्म है, जिसका निर्देशन और लेखन का कार्य प रंजीत ने किया है। इस फ़िल्म में रजनीकान्त मुख्य किरदार में हैं। उनके साथ राधिका आप्टे, प्रकाश राज, किशोर, कलैयरसन, धंसिका और दिनेश रवि सहायक किरदार में हैं। इसकी शुरुआती रूप से फिल्माने का कार्य २१ अगस्त २०१५ को चेन्नई में शुरू हुआ। इसके बाद यह मलेशिया से बैंकॉक और उसके बाद हाँग काँग में भी किया गया।
यह फ़िल्म देशभर में २२ जुलाई २०१६ को प्रदर्शित हुई।
उत्तराखण्ड विद्यालयी शिक्षा परिषद्

thumb|350px| उत्तराखण्ड जहाम उत्तराखण्ड विद्यालयी शिक्षा परिषद है।

उत्तराखण्ड विद्यालयी शिक्षा परिषद्, उत्तराखण्ड सरकार के अधीन शिक्षा विभाग की एक संस्था है, जिसका कार्य राज्य के माध्यमिक विद्यालय के छात्रों के लिए पाठ्यक्रम तैयार करना तथा हाई स्कूल एवं इण्टरमीडिएट स्तर की वार्षिक परिषदीय परीक्षाएँ आयोजित कराना है। इसकी स्थापना 2001 में की गयी तथा रामनगर में इसका मुख्यालय है। वर्तमान में 10,000 से अधिक स्कूल परिषद् से संबद्ध हैं। परिषद् प्रतिवर्ष 1300 से अधिक परीक्षा केन्द्रों पर 300,000 से अधिक परीक्षार्थियों के लिए वार्षिक परीक्षाएँ संपन्न कराती है।
पाशुपतास्त्र

भारतीय इतिहास में पाशुपतास्त्र एक अस्त्र का नाम है जो अत्यन्त विध्वंसक है और जिसके प्रहार से बचना अत्यन्त कठिन। यह अस्त्र शिव, काली और आदि परा शक्ति का हथियार है जिसे मन, आँख, शब्द से या धनुष से छोड़ा जा सकता है। इस अस्त्र को अपने से कम बली या कम योद्धा पर नहीं छोड़ा जाना चाहिये। पशुपातास्त्र सम्पूर्ण सृष्टि का विनाश कर सकता है। यह पशुपतिनाथ का अस्त्र है, उन्होने इसे ब्रह्माण्ड की सृष्टि से पहले ही घोर तप करके आदि परा शक्ति से प्राप्त किया था।
इस अस्त्र से किया गया विनाश दोबारा ठीक नही किया जा सक्ता 

महाभारत के युद्ध में भी पाशुपतास्त्र अस्त्र का वर्णन मिलता है । महाभारत में अर्जुन ने जयद्रथ का वध करने के लिए पाशुपतास्त्र का प्रयोग किया। अर्जुन ने पाशुपतास्त्र प्राप्त करने के लिए भगवान शिव की अराधना की थी ।
बिलाड़ा

बिलाड़ा भारत के राजस्थान राज्य के जोधपुर ज़िले का एक शहर तथा नगरपालिका है यह बिलाड़ा तहसील में आता है यह मुख्य रूप से कृषि के लिए जाना जाता है ' बिलाड़ा अपनी मीठी वाणी के लिए तथा धार्मिक कार्यक्रमों के लिए भी जाना जाता है बिलाड़ा शहर में कई निजी होटल भी है जिसमे अच्छी खासी सुविधाएँ भी है यह एक राजस्थान के कश्मीर के रूप में भी जाना जाता है ' बिलाड़ा में ओर खेती भी खूब होती है बिलाडा बाजार में कपड़ो का मार्किट भी बहुत बड़ा है दिन भर भीड़ भाड़ बानी रहती है यहां पर कृषि मंडी भी बहुत ही बड़ी है यहां कपास गेहू सोप सरसो जीरा मुख्य फसल है यह आई माता जी का मंदिर भव्य मंदिर है ओर जीजीपाल मंदिर जोड़ रनिया हर्ष देवल सिद्धि विनायक मन्दिर मुख्य है

बिलाड़ा भारत के राजस्थान राज्य के जोधपुर ज़िले का एक शहर तथा नगरपालिका है यह बिलाड़ा तहसील में आता है यह मुख्य रूप से कृषि के लिए जाना जाता है ' बिलाड़ा अपनी मीठी वाणी के लिए तथा धार्मिक कार्यक्रमों के लिए भी जाना जाता है बिलाड़ा शहर में कई निजी होटल भी है जिसमे अच्छी खासी सुविधाएँ भी है यह एक राजस्थान के कश्मीर के रूप में भी जाना जाता है ' बिलाड़ा में ओर खेती भी खूब होती है बिलाडा बाजार में कपड़ो का मार्किट भी बहुत बड़ा है दिन भर भीड़ भाड़ बानी रहती है यहां पर कृषि मंडी भी बहुत ही बड़ी है यहां कपास गेहू सोप सरसो जीरा मुख्य फसल है यह आई माता जी का मंदिर भव्य मंदिर है ओर जीजीपाल मंदिर जोड़ रनिया हर्ष देवल सिद्धि विनायक मन्दिर है

बिलाङा कस्बे में ही बींजवाङीया गाँव है जहाँ कालका माता भव्य चमत्कारी मंदिर है।
२०१५ रग्बी यूनियन विश्व कप

२०१५ रग्बी यूनियन विश्व कप, रग्बी यूनियन विश्व कप का आठवाँ संस्करण था। यह इंग्लैंड में १८ सितंबर से ३१ अक्टूबर २०१५ को आयोजित किया गया। इसमे बीस टीमो ने भाग लिया था। 

टूर्नामेंट का फाइनल न्यूज़ीलैंड और ऑस्ट्रेलिया के बीच था, और न्यूज़ीलैंड ने ऑस्ट्रेलिया को ट्विकेनहैम मे खेले गए फाइनल मे 34-17 से पराजित कर २०१५ रग्बी यूनियन विश्व कप जीता। यह न्यूज़ीलैंड की तीसरी विश्व कप जीत थी। वे विश्व कप वापस जीतने के लिए पहली टीम बन गए।
जलीय विलयन

250px|अंगूठाकार|दाएँ|सोडियम का जल में घुलना।
जलीय विलयन जल में विलायक को मिला कर बनाया गया एक प्रकार का विलयन होता है। अर्थात जल से बनाया जाने वाला विलयन या ऐसा पदार्थ जो जल में पूर्ण रूप से घुलनशील है। उदाहरण के लिए सोडियम जल से क्रिया कर पूर्ण रूप से घुल जाता है। इसे रासायनिक अभिक्रिया के दौरान (aq) लिख कर दर्शाते हैं।
मिशन इंद्रधनुष अभियान

मिशन इंद्रधनुष अभियान को भारत सरकार के केंद्रीय स्वास्थ्य मंत्रालय ने सभी बच्चों को टीकाकरण के अंतर्गत लाने के लिये "'मिशन इंद्रधनुष'" को सुशासन दिवस के अवसर पर 25 दिसंबर 2014 प्रारंभ किया गया था ' इंद्रधनुष के सात रंगों को प्रदर्शित करने वाला मिशन इंद्रधनुष का उद्देश्य उन बच्चों का २०२० तक टीकाकरण करना है जिन्हें टीके नहीं लगे हैं या डिफ्थेरिया ,बलगम, टिटनस ,पोलियो ,तपेदिक ,खसरा तथा हेपिटाइटिस-बी को रोकने जैसे सात टीके आंशिक रूप से लगे हैं। यह कार्यक्रम हर साल ५ प्रतिशत या उससे अधिक बच्चों के पूर्ण }[टीकाकरण]] में तेजी से वृद्धि के लिए विशेष अभियानों के जरिए चलाया जाएगा।
पहले चरण में देश में २०१ जिलों की पहचान की है, जिसमें ५० प्रतिशत बच्चों को टीके नहीं लगे हैं या उन्हें आंशिक रूप से टीके लगाए गए हैं' इन जिलों को नियमित रूप से टीकाकरण की स्थिति सुधारने के लिए लक्ष्य बनाया जाएगा। मंत्रालय का कहना है कि २०१ जिलों में से ८२ ज़िले केवल चार राज्य उत्तर प्रदेश ,बिहार ,मध्यप्रदेश तथा राजस्थान से हैं और चार राज्यों के ४२ ज़िलों में २५ प्रतिशत बच्चों को टीके नहीं लगाए गए हैं या उन्हें आंशिक रूप से टीके लगाए गए हैं। भारत में टीकों से वंचित या आंशिक टीकाकरण वाले करीब २५ प्रतिशत बच्चे इन चार राज्यों के ८२ ज़िलों में हैं। मिशन इंद्रधनुष के तहत पहले चरण में २०१ जिलों को सर्वोच्च प्राथमिकता देने का लक्ष्य तय किया है तथा २०१५ में दूसरे चरण में २९७ ज़िलों को लक्ष्य बनाया गया है ' मिशन के पहले चरण का कार्यान्वयन २०१ उच्च प्राथमिकता वाले जिलों में ७ अप्रैल २०१५ पर विश्व स्वास्थ्य दिवस से प्रारंभ हुआ '
जय जिनेन्द्र

जय जिनेन्द्र! एक प्रख्यात अभिवादन है। यह मुख्य रूप से जैन धर्म के अनुयायियों द्वारा प्रयोग किया जाता है। इसका अर्थ होता है  "जिनेन्द्र भगवान (तीर्थंकर) को नमस्कार"।
यह दो संस्कृत अक्षरों के मेल से बना है: जय और जिनेन्द्र।
: जय शब्द जिनेन्द्र भगवान के गुणों की प्रशंसा के लिए उपयोग किया जाता है।
: जिनेन्द्र उन आत्माओं के लिए प्रयोग किया जाता है जिन्होंने अपने मन, वचन और काया को जीत लिया और केवल ज्ञान प्राप्त कर लिया हो।
काणकोण

काणकोण भारत के गोवा राज्य के दक्षिण गोवा जिले में स्थित एक कस्बा और नगर पालिका है। काणकोण तालुक में पटनेम, चौडी, पोइनगुइनिम, लोलिए, अगोण्डा और गौमडोंग्रे जैसे स्थान समाहित हैं। चौडी इस तालुक का मुख्यालय और सबसे विकसित कस्बा है। प्रसिद्ध पालोलेम तट इस तालुक में स्थित है।
सुविज्ञ शर्मा

सुविज्ञ शर्मा (जन्म २८ जुलाई, १९८३) एक भारतीय कलाकार, चित्रकार, फ़ैशन डिज़ाइनर और उद्यमी हैं, जिन्हें अपनी मिनिएचर पेंटिंग्स (लघु-चित्रों ), तंजौर पेंटिंग, फ्रेस्को कला और सजीव चित्रों के लिए जाना जाता है। भारत के प्रसिद्ध वास्तुकला धरोहर स्थानों जैसे जयपुर में सिटी पैलेस एवं जामा मस्जिद सहित अनगिनत पुनर्नवीकरण और फ्रेस्को पेंटिंग प्रोजेक्ट्स का श्रेय इनको जाता है। इन्हें प्रतिष्ठित भारत गौरव सम्मान, २०१२ से सम्मानित किया गया है।

इनकी कलाकृतियाँ भारत के कई प्रसिद्ध घरानों, जैसे कि बजाज, बिड़ला और सिंघानिया, अंबानी, पिरामल, मित्तल और बर्मन के निजी संग्रह में एक प्रतिष्ठित स्थान रखती हैं। वे भारत में लघु कला की विरासत को विकसित करने और बढ़ावा देने वाले एकमात्र कलाकार हैं।

इनकी कलाकृतियाँ मारवाड़ इंडिया, सोसायटी, हैलो, सैवी, डीएनए, मिड डे, और टाइम्स ऑफ इंडिया आदि कई प्रतिष्ठित पत्रिकाओं और समाचार पत्रों में चित्रित की गई हैं। सुविज्ञ शर्मा की कलाकृतियों को कई रंग शालाओ और संग्रहालयों में प्रदर्शित किया जा चुका है, जिनमें सिंगापुर आर्ट म्युजियम, सिमरोज़ा आर्ट गैलरी, चित्रकूट आर्ट गैलरी, चेन्नई आर्ट गैलरी, अर्टिसन्स आर्ट गैलरी एवं इंडिया हैबिटैट सेन्टर सम्मलित हैं।

सितंबर, २०१४ में, सुविज्ञ शर्मा ने २४ कैरेट सोने से अलंकृत औपनिवेशिक स्टांप पेपर चित्र प्रस्तुत करता हुआ अपना कलासंग्रह, एन आर्ट कलेक्टर्स पैराडाइज़, प्रदर्शित किया, जिसका अनावरण बॉलीवुड अभिनेत्री रानी मुखर्जी द्वारा किया गया है।

१८ अक्टूबर २०१५ को, सुविज्ञ का नवीनतम कला संग्रह "फॉरएवर इटरनल पिचवई", का अनावरण अभिनेत्री कंगना रनौत द्वारा किया गया।
कोम्बा

कोम्बा भारत के गोवा राज्य के दक्षिण गोवा जिले में स्थित मडगाँव नगर का एक कस्बा और उपनगर है।

कोम्बा, मडगाँव के मन्दिर-सभागार "डमबाबा साल" के लिए प्रसिद्ध है। यहाँ दामोदर मन्दिर के साथ ही राम मन्दिर भी है। मडगाँव की बसासत का आरम्भ दामोदर मन्दिर स्थल के आसपास से हुआ था। कोम्बा के केन्द्र में एक विठ्ठल मन्दिर है जो श्री विठ्ठल रखुमई को समर्पित है और 1909 से डिण्डी पर्व यहाँ मनाया जाता है जो कार्तिक महा-एकादशी से आरम्भ होता है और जिसका आयोजन महाराष्ट्र के पन्धारपुर में लगने वाली जतर के साथ ही होता है जो विठ्ठल देव का गृहनगर भी है। कोम्बा के रखुमई मन्दिर में लगने वाला डिण्डी पर्व दिवाली के दूसरे दिन आयोजित किया जाता है। डिण्डी पर्व के मुख्य में विठ्ठल देव की पालकी का वार्षिक जुलूस निकाला जाता है जो श्री हरि मन्दिर देवस्थान (मडगाँव) से सज्ज करके पूरे मडगाँव में ले जाई जाती है और अन्त में कोम्बा स्थित श्री विठ्ठल मन्दिर में पहुँचती है। कोम्बा स्थित होली स्पीरिट गिरिजाघर की दावत मॉनसून के आने के तुरन्त पहले आयोजित होती है। पूरे गोवा से लोग मसाले और सूखी मछली खरीदने के लिए विशेष रूप से तैयार बाज़ार में एकत्र होते हैं ताकि बरसाती मौसम में इनका उपयोग किया जा सके।
जगमोहन डालमिया

अंगूठाकार|कलकत्ता death

जगमोहन डालमिया (30 मई 1940 – 20 सितम्बर 2015) बीसीसीआई के अध्यक्ष और व्यापारी थे। इनका जन्म ब्रिटिश राज के दौरान कलकत्ता में हुआ था। इनकी मृत्यु 20 सितम्बर 2015 को कोलकाता के निजी अस्पताल में इलाज के दौरान हृदय की गति रुकने से हुई।

m
नाइट ऑफ चैम्पियन्स (2015)

नाइट ऑफ चैम्पियन्स (2015) (हिन्दी: विजेताओं की रात) एक व्यावसायिक कुश्ती प्रतियोगिता है। जिसका निर्माण डबल्यूडबल्यूई ने किया है। यह 20 सितम्बर 2015 को हुआ। 

* आधिकारिक जालस्थल
नाभिराज

राजा नाभिराज इस काल के चौदहवें और आख़िरी कुलकर थे। इनकी ऊँचाई 525 धनुष (१५७५ मी०) थी। वे जैन धर्म के प्रथम तीर्थंकर ऋषभदेव जी के पिता थे।
अन्तरिक्ष एवं प्रमुख आपदाओं का अन्तर्राष्ट्रीय चार्टर

अन्तरिक्ष एवं प्रमुख आपदाओं का अन्तर्राष्ट्रीय चार्टर एक ऐसा गैर-बाध्यकारी चार्टर है जो प्रमुख आपदाओं के समय राहत संगठनों को परोपकारी एवं मानवीय लक्ष्यों को प्राप्त करने के उद्देश्य से अन्तरिक्ष उपग्रह आंकड़ें पहुंचाने का कार्य करने के लिए प्रतिबद्ध है। इसका शुभारंभ ऑस्ट्रिया के वियेना में जुलाई 1999 को आयोजित यूनिस्पेस-3 सम्मेलन के बाद यूरोपियन अन्तरिक्ष एजेन्सी तथा फ्रांस की अन्तरिक्ष एजेन्सी सीएनईएस ने किया था, औपचारिक रूप से नवंबर 01, 2000 में कैनेडियन अन्तरिक्ष एजेन्सी द्वारा अक्तूबर 20, 2000 में चार्टर पर हस्ताक्षर करने के बाद यह प्रचालित हुआ। तब तक अन्तरिक्ष अनुसंधान की ओर इनके योगदान में ईआरएस, एवं एन्विसैट, स्पॉट तथा फॉर्मसैट एवं रडारसैट शामिल हैं।

विभिन्न निजी, राष्ट्रीय एवं अन्तर्राष्ट्रीय अन्तरिक्ष एजेन्सियों के वर्गीकृत उपग्रह मानवीय हितों के लिए काम करते हैं जो कि हांलाकि आकस्मिक हुआ करते हैं। सबसे पहले दिसंबर 2001 में उत्तर पूर्वी फ्रांस में बाढ़ के लिए इसे सक्रिया किया गया, तभी से चार्टर अन्तरिक्ष से जुड़ी सूचना संबंधी संग्रह का विविध भूकंपों, तेल के रिसाव, दावाग्नि, सुनामी, विशाल हिमपात, ज्वालामुखी प्रस्फुटन, तूफानों एवं भूस्खलन के लिए उपयोग करने में प्रमुख भूमिका निभाता है, तथा इसके बाद मलेशिया एयरलाइन फ्लाइट 370 की खोज में भी उपयोग किया गया। इसके अलावा वर्ष 2014 में दक्षिणी अफ्रीका में इबोला विषाणु के प्रसार के मानचित्रण हेतु भी इसका उपयोग किया गया।
संयुक्त राष्ट्र सुरक्षा परिषद के स्थायी सदस्य

right|thumb|400x400px|संयुक्त राष्ट्र सुरक्षा परिषद के स्थायी सदस्य।
संयुक्त राष्ट्र सुरक्षा परिषद के स्थायी सदस्यों, को Permanent Five, Big Five, और P5 के नाम से भी जाना जाता है, जिनमें पांच निम्नलिखित सरकारें शामिल हैं: चीन, फ्रांस, रूस, यूनाइटेड किंगडम और संयुक्त राज्य अमेरिका। इन सदस्यों ने द्वितीय विश्वयुद्ध में पाँच महान विजेता शक्तियों का प्रतिनिधित्व किया था। इन सभी स्थायी सदस्यों के पास वीटो का अधिकार है।
बेटी बचाओ बेटी पढ़ाओ योजना

बेटी बचाओ बेटी पढ़ाओ योजना (BBBP) महिला एवं बाल विकास मंत्रालय ,स्वास्थ्य मंत्रालय और परिवार कल्याण मंत्रालय एवं मानव संसाधन विकास की एक संयुक्त पहल के रूप में समन्वित और अभिसरित प्रयासों के अंतर्गत बालिकाओं को संरक्षण और सशक्त करने के लिए बेटी बचाओ बेटी पढ़ाओ योजना की शुरुआत 22 जनवरी,2015 को की गई है और जिसे निम्न लिंगानुपात वाले 100 जिलों में प्रारंभ किया गया है। सभी राज्यों / संघ शासित क्षेत्रों को कवर 2011 की जनगणना के अनुसार निम्न बाल लिंगानुपात के आधार पर प्रत्येक राज्य में कम से कम 
एक ज़िले के साथ 100 जिलों का एक पायलट जिले के रूप में चयन किया गया है '

भारत की जनसंख्या तेजी से बढ़ रही है पर सबसे अधिक दुर्भाग्य की बात ये है कि बढती जनसंख्या के बावजूद लड़कियों का अनुपात घटता जा रहा है|भारत की 2001 की जनगणना के अनुसार, हर हजार लड़कों पर 927 लडकियाँ थी, हालांकि 2011 की जनगणना में ये आंकडें 943 लड़कियों पर आ |

क्या आपको पता है UNICEF ने भारत को बाल लिंग अनुपात ( Child Sex Ratio) में 195 देशों में से 41वाँ स्थान दिया है। यानि की हम लिंग अनुपात में 40 देशों से पीछे हैं|
बीरबल राम

बीरबल राम एक भारतीय राजनीतिज्ञ तथा पूर्व श्रीगंगानगर लोक सभा निर्वाचन क्षेत्र से सांसद है। वे भारतीय राष्ट्रीय कांग्रेस दल के राजनेता है।
हेकमत इ शिराज़ी

हेकमत इ शिराज़ी जो मिर्ज़ा अली असगर ख़ान के नाम से भी जाने जाते हैं ' हेकमत शिराज़ी (जन्म :१६ जून १८९२-मृत्यु :५ मार्च १९८०) एक ईरानी राजनीतिज्ञ ,राजनयिक और लेखक थे ' 

ये ईरान के विदेश मामलों में विदेश मंत्री और न्याय मंत्री थे '
पलटी कक्षा

पलटी कक्षा या फ्लिप्ड क्लासरूम अनुदेशात्मक रणनीति और ब्लेंडेड लर्निंग का एक प्रकार है| यह अनुदेशात्मक सामग्री को कक्षा के बाहर उपलब्ध करा कर परंपरागत शिक्षात्मक व्यवस्था को बदलता है। पलटी कक्षा में छात्र प्रशिक्षक के नेतृत्व में ऑनलाइन लेक्चर देखते है, ऑनलाइन चर्चा करते है और रिसर्च करते है।
वॉक्सवैगन

अंगूठाकार|left|वोक्सवैगन टी 1
वॉक्सवैगन एक जर्मनी की कार उत्पादन कंपनी है। जिसका मुख्यालय वोल्फ़्सबर्ग, जर्मनी में है। यह कंपनी 28 मई 1937 को यहाँ स्थापित हुई थी। इस कंपनी ने वर्ष 1975 को सबसे अधिक बिक्री करने वाली कंपनी बन गया। यह अब विश्व में टोयोटा के बाद दूसरी सबसे बड़ी कंपनी है।
तारिक़ फ़तह

तारिक़ फ़तह ( , जन्म 20, 1949), पाकिस्तानी मूल के कनाडाई लेखक, प्रसारक एवं सेक्युलर उदारवादी कार्यकर्ता हैं। "चेजिंग अ मिराज : द ट्रैजिक इल्लुझ़न ऑफ़ ऐन इस्लामिक स्टेट" ("Chasing a Mirage: The Tragic Illusion of an Islamic State") उनकी प्रसिद्ध कृति है।

तारिक़ फ़तह इस्लामी अतिवाद के ख़िलाफ़ बोलने और एक उदारवादी इस्लाम के पक्ष को बढ़ावा देने के लिये प्रसिद्ध हैं। तारिक़ फ़तह दक्षिण एशिया और विशेष रूप से कट्टरपंथी भारतीय और पाकिस्तानी मुसलमानों की अलगाववादी संस्कृति के विरुद्ध भी बोलते हैं, तथा वे समलैंगिक व्यक्तियों के सामान अधिकारों और हितों के भी पक्षधर हैं। साथ ही वे बलोचिस्तान में मानवाधिकार के हनन और पाकिस्तान द्वारा बलोचिस्तान में किये जा रहे ज़्यादतियों के विषय पर भी बोलते और लिखते हैं, और 'आज़ाद बलोचिस्तान' के पक्षधर के रूप में भी जाने जाते हैं। उन्होंने कनाडाई मुस्लिम कांग्रेस का स्थापना किया और वे इस्लाम का उदारवादी और प्रगतिशील रूप के समर्थक हैं। वे ज़ी न्यूज़ के फ़तह का फ़तवा कार्यक्रम में इस्लाम पर लगातार अपना नजरिया पेश करते आ रहे हैं।
पाकिस्तानी व्यवस्थापिका तथा इस्लामिक कट्टरपंथ, एवं इस्लामिक इतिहास और कुछ परंपराओं के विषय में बोलने के कारण, उनके विचार, अक्सर बहस और विवाद का पात्र रहते हैं।
शिवलाल यादव

शिवलाल नन्दलाल यादव एक भारतीय पूर्व क्रिकेट खिलाड़ी हैं। इनका जन्म 26 जनवरी 1957 को हैदराबाद, तेलंगाना में हुआ था। यह 1979 से 1987 तक 35 टेस्ट और 7 ओडीआई खेल चुके हैं।

यह दायें हाथ के गेंदबाज के रूप में यह 1979 में टेस्ट क्रिकेट में आए। यह पहली बार ऑस्ट्रेलिया के साथ खेले और 5 मैचों में 24 विकेट हासिल करने में सफल रहे। यह 1987 तक लगातार भारत के लिए खेलते रहे।

यह अपने पहले शुरुआती मैच के दौरान ऑस्ट्रेलिया के खिलाफ 7 विकेट लेने में सफल रहे। इस कारण यह मैच भारत जीत गया। यह एल्लन बार्डर, डेव वॉटमोर और केविन वाईट के विकेट को जल्द लेकर भारत के जीत को मजबूत कर दिया। 

यह 1980 के आस पास तक अपना स्थान खो दिये थे। लेकिन 1983-84 में सफल वापसी की और केवल 131 रन देकर 5 विकेट ले लिए। ऑस्ट्रेलिया के खिलाफ 1985-86 में यह 3 टेस्ट में 15 विकेट प्राप्त करने में सफल रहे। 8/118 का मैच उनके टेस्ट का सबसे श्रेष्ठ मैच था। यह सिडनी में हुआ था। यह नागपुर में श्रीलंका के खिलाफ 5/76 का यह आंकड़ा भी इनके जीवन के कुछ श्रेष्ठ मैच में से एक है। यह अपना 100वाँ विकेट पाकिस्तान के खिलाफ मैच के दौरान प्राप्त किए थे।

हाल ही में, उच्चतम न्यायालय ने शिवलाल यादव को राष्ट्रीय प्रबन्धक पद हेतु अस्थाई रूप से रखा।
क्रियाप्रसूत अनुकूलन

बी एफ स्किनर (1904-1990) को प्रायः कंडीशनिंग के जनक के रूप में जाना जाता है उसने अधिगम (learning) के क्षेत्र में अनेक प्रयोग करते हुए यह निष्कर्ष निकाला कि अभिप्रेरण (motivation) से उत्पन्न क्रियाशीलन ही सीखने के लिए उत्तरदायी है। 

स्किनर के क्रियाप्रसूत अनुकूलन (operant conditioning) या नैमित्तिक अनुकूलन (instrumental learning) सिद्धान्त के अनुसार, व्यवहार के परिणाम, क्रिया के होने की संभावना को प्रभावित करते हैं। एक व्यवहार जिसके पश्चात् एक सुखदायक उद्दीपक जुड़ा हुआ हो, उसके बार-बार होने की संभावना अधिक होती है, लेकिन यदि दूसरा व्यवहार किसी दंडात्मक उद्दीपक से जुड़ा हो तो उसके होने की संभावना कम हो जाती है। उदाहरण के लिए, एक बालक के किसी व्यवहार को अगर एक मुस्कराहट द्वारा प्रतिक्रिया दी जाए तो उस बालक द्वारा वह व्यवहार पुनः करने की संभावना बढ़ जाती है। लेकिन अगर ऐसे व्यवहार के लिए गुस्से की प्रतिक्रिया दी जाए तो उस व्यवहार के दुबारा प्रदर्शित करने की संभावना कम हो जाती है।

उदाहरण के लिए, स्किनर के अनुसार एक बच्चे के अंदर उसके वातावरण में उपस्थित अनुभवों के आधार पर शर्माने का व्यवहार विकसित हो सकता है अगर वातावरण को पुनः स्थापित कर दिया जाए तो बच्चा सामाजिक तौर पर कुशल हो सकता है। स्किनर के अनुसार पुरस्कार और दंड एक व्यक्ति के विकास को स्वरूप प्रदान करते हैं।

उन्होने 2 प्रकार की क्रियाओं पर प्रकाश डाला- क्रिया प्रसूत व उद्दीपन प्रसूत। जो क्रियाएं उद्दीपन के द्वारा होती है वे उद्दीपन आधारित होती है। क्रिया प्रसूत का सम्बन्ध किसी ज्ञात उद्दीपन से न होकर उत्तेजना से होता है।

स्किनर ने अपना प्रयोग चूहों पर किया। इसके लिए लीवर वाला वाक्स (स्किनर बाक्स) बनवाया। लीवर पर चूहे का पैर पड़ते ही खट की आवाज होती थी। इस ध्वनि को सुन चूहा आगे बढ़ता और उसे प्याले में भोजन मिलता । यह भोजन चूहे के लिए प्रबलन का कार्य करता। चूहा भूखा होने पर प्रणोदित होता और लीवर को दबाता। इन प्रयोगों में जब प्राणी स्वयं कोई वांछित व्यवहार करता है, तो व्यवहार के परिणाम स्वरूप उसे पुरस्कार प्राप्त होता है। अन्य व्यवहारों के करने पर उसे सफलता प्राप्त नही होती । वह पुरस्कृत व्यवहार आसानी से सीख लेता है।

निष्कर्ष यह है, कि यदि क्रिया के बाद कोई बल प्रदान करने वाला उद्दीपन मिलता है, तो उस क्रिया की शक्ति में वृद्धि होती है। स्किनर के मत में प्रत्येक पुनर्बलन अनुक्रिया को करने के लिए प्रेरित करता है।
पल्स पोलियो प्रतिरक्षण अभियान

पल्स पोलियो प्रतिरक्षण अभियान भारत ने डब्‍ल्‍यूएचओ वैश्विक पोलियो उन्‍मूलन प्रयास के परिणाम स्‍वरूप 1995 में पल्‍स पोलियो टीकाकरण (पीपीआई) कार्यक्रम आरंभ किया ' इस कार्यक्रम के तहत 5 वर्ष से कम आयु के सभी बच्‍चों को पोलियो समाप्‍त होने तक हर वर्ष दिसंबर और जनवरी माह में ओरल पोलियो टीके (ओपीवी) की दो खुराकें दी जाती हैं' यह अभियान सफल सिद्ध हुआ है और भारत में पोलियो माइलिटिस की दर में काफी कमी आई है'
पीपीआई की शुरुआत ओपीवी के तहत शत प्रतिशत कवरेज प्राप्‍त करने के उद्देश्‍य से की गई थी' इसका लक्ष्‍य उन्‍नत सामाजिक प्रेरण, उन क्षेत्रों में मॉप अप प्रचालनों की योजना बनाकर उन बच्‍चों तक पहुंचना है जहां पोलियो वायरस लगभग गायब हो चुका है और यहां जनता के बीच उच्‍च मनोबल बनाए रखना है'
2009 के दौरान हाल ही में भारत में विश्‍व के पोलियो के मामलों का उच्‍चतम भार (741) था, यहां तीन अन्‍य महामारियों से पीडित देशों की संख्‍या से अधिक मामले थे' यह टीका बच्‍चों तक पहुंचाने के असाधारण उपाय अपनाने से भारत में पश्चिम बंगाल राज्‍य की एक दो वर्षीय बालिका के अलावा कोई अन्‍य मामला नहीं देखा गया जिसे 13 जनवरी 2011 को लकवा हो गया था 'आज भारत ने पोलियो के खिलाफ अपने संघर्ष में एक महत्‍वपूर्ण पड़ाव प्राप्‍त किया है, चूंकि अब पोलियो का अन्‍य कोई केन्‍द्र नहीं है' भारत में 13 जनवरी 2011 के बाद से सीवेज के नमूनों में न तो वन्‍य पोलियो वायरस और न ही अन्‍य पोलियो वायरस का मामला दर्ज किया गया है 'इसकी असाधारण उपलब्धि लाखों टीका लगाने वालों, स्‍वयं सेवकों, सामाजिक प्रेरणादायी व्‍यक्तियों ,अभिनेताओं , सामाजिक कार्यकर्ताओं और धार्मिक नेताओं के साथ सरकार द्वारा लगाई गई ऊर्जा ,समर्पण और कठोर प्रयास का परिणाम है ' पोलियो उन्‍मूलन के प्रयास देश में सर्वाधिक मान्‍यता प्राप्‍त ब्रांड हैं, जिसमें फिल्‍म उद्योग के चर्चित सितारे जनता को संदेश देते हैं 'ग्रामीण क्षेत्रों के लिए राष्‍ट्रीय ग्रामीण स्‍वास्‍थ्‍य मिशन का प्रयास एक वरदान सिद्ध हुआ है ' सरकार को तकनीकी और रसद संबंधी सहायता प्रदान करने के लिए 1997 में राष्‍ट्रीय पोलियो निगरानी परियोजना आरंभ की गई और अब यह राज्‍य सरकारों के साथ नजदीकी से कार्य करती है और देश में पोलियो उन्‍मूलन का लक्ष्‍य पूरा करने के लिए भागीदारी एजेंसियों की एक बड़ी श्रृंखला इसमें संलग्‍न है '
भोजाकोर

भोजकोर भारत के राजस्थान राज्य में जोधपुर जिले के लोहावट तहसील का एक गांव तथा ग्राम पंचायत है। यहां एक सरकारी माध्यमिक विद्यालय है। यह पीलवा से ६ किमी और फलोदी से ३५ किलोमीटर दूर है और लोहावट से २८ किमी और जोधपुर से १२५ किलोमीटर 
 दूर है '

भोजाकोर में बाबा रामदेवजी तथा हेमी बाई का काफी प्रसिद्ध मेला भी लगता हैं।

बाबा रामदेवजी और हेमी बाई के मंदिर को कलात्मक तरीके से बनाया गया हैं, इसमें लगे हुए पत्थरो की बारीकी से की गई कारीगरी बहुत ही शानदार हैं।

यहा डुगर डुड़ी जो एक हिन्दी के व्याख्याता है
राष्ट्रीय कुष्ठ रोग उन्मूलन कार्यक्रम

अंगूठाकार|राष्ट्रीय कुष्ठ रोग उन्मूलन कार्यक्रम
अंगूठाकार|health|कड़ी=Special:FilePath/Kathleen_Sebelius,_Secretary_of_the_U.S._Department_of_Health_and_Human_Services,_met_with_Ghulam_Nabi_Azad,_Minister_of_Health_and_Family_Welfare,_during_her_six_day_visit_to_India.
राष्‍ट्रीय कुष्‍ठ रोग उन्‍मूलन कार्यक्रम सन 1955 में सरकार द्वारा शुरू की गयी एक योजना है।इस कार्यक्रम को विश्व बैंक की सहायता से 1993-94 से बढ़ाकर 2003-04 तक कर दिया गया और इसका उद्देश्य सार्वजनिक स्वास्थ्य से 2005 तक कुष्ठ उन्मूलन था और इस 1,10,000 की संख्या को कम करना था। एनएलईपी 
को राज्य /ज़िला स्तर पर विकेंद्रीकृत किया गया और कुष्ठ रोग सेवाओं को 2001-2002 के बाद सामान्य देखभाल प्रणाली के साथ एकीकृत किया गया। इससे कुष्ठ (पीएएल) से प्रभावित व्यक्तियों के कलंक और भेदभाव को कम करने में मदद मिली। मल्टी ड्रग थेरेपी (एमडीटी) सभी उपकेंद्रों ,प्राथमिक स्वास्थ्य केंद्रों ,सरकारी अस्पतालों और औषधालयों में सभी कार्य दिवसों पर निःशुल्क प्रदान की जा रही है।
राष्ट्रीय ग्रामीण स्वास्थ्य मिशन की शुरूआत के बाद कुष्ठ कार्यक्रम भी मिशन का अनिवार्य हिस्सा रहा है। एनआरएचएम के

तहत उपलब्ध संस्थागत तंत्र जैसे रोगी कल्याण समिति , ग्राम स्वास्थ्य समिति एवं स्वच्छता समिति और पंचायती राज संस्थाओं का उपयोग कुष्ठ रोगियों को सेवाएं प्रदान करने के लिए किया जा रहा है। संदिग्ध कुष्ठ मामलों में निकटतम स्वास्थ्य सुविधा की सिफारिश और अनुवर्ती इलाज पूरा करने में आशा भी शामिल है। उन्हें इन सेवाओं के लिए प्रोत्साहन भुगतान किया जाता है।
भारत ने राष्ट्रीय स्वास्थ्य नीति 2002 में सार्वजनिक स्वास्थ्य समस्या के रूप में राष्ट्रीय स्तर पर दिसंबर 2005 तक कुष्ठ उन्मूलन (1,10,000 जनसंख्या पर) का लक्ष्य हासिल करना निर्धारित किया। मार्च 2009 तक देश में कुष्ठ [[रोग[] की व्यापकता दर (पीआर) 10,000 की आबादी पर 9.72 प्रतिशत रह गया। आईईसी गतिविधियों को तेज किया गया है और विशेष आईईसी [[जनवरी]] 2008 के बाद से [[कुष्ठ]] मुक्त [[भारत]] की विषय वस्तु के साथ शुरू किया गया। यह [[कुष्ठ]] बोझ को कम करने, मामलों की जल्दी पहचान और [[कुष्ठ]] सेवाओं के गुणवत्ता परक उपचार और [[कुष्ठ]] के कलंक और भेदभाव को दूर करने पर केंद्रीत है।
चिंगलेनसाना सिंह

चिंगलेनसाना सिंह () (जन्म ०२ दिसम्बर १९९१) एक भारतीय प्रोफेशनल हॉकी के खिलाड़ी है जो फ़ील्ड हॉकी खेलते हैं।

इन्होंने ब्राजील के रियो डि जेनेरियो शहर में आयोजित किये गए 2016 ग्रीष्मकालीन ओलम्पिक में क़्वालीफाई किया।
हलधरदास

हलधरदास (लगभग १५२५ ई। - लगभग १६२६ ई.) हिन्दी के मध्यकालीन कवि थे। समयक्रम से सूरदास के बाद कृष्ण-भक्ति-परंपरा के दूसरे प्रसिद्ध कवि हलधरदास ही हैं।

हलधरदास का जन्म बिहार राज्य के मुजफ्फरपुर जिले के पदमौल नामक ग्राम में सन् १५२५ ई. के आसपास हुआ। 

शैशव में ही इनके माता पिता की मृत्यु हो गई थी। अपने अग्रज की छत्रछाया में ये पले। शीतला से पीड़ित होकर इन्होंने दोनों आँखें खो दीं। ये फारसी और संस्कृत के अच्छे ज्ञाता थो तथा पुराण, शास्त्र और व्याकरण का भी इन्होंने अध्ययन किया था।

सूरदास और हलधरदास में जीवन और भक्ति को लेकर बहुत कुछ साम्य भी है। दोनों नेत्रहीन हो गए थे। और दोनों ने कृष्ण की सख्यभाव से उपासना की। पर दोनों में एक बड़ा अंतर भी है। सूर के कृष्ण प्रधानत: लीलाशाली हैं जब कि हलधर के कृष्ण ऐश्वर्यशाली। फिर, सूर एवं अन्य कृष्णभक्त कवियों की प्रतिभा मुक्तक के क्षेत्र में विकसित हुई थी, किंतु हलधर भी काव्यप्रतिभा का मानदंड प्रबंध है। 'सुदामाचरित्र' एक उत्तम खंडकाव्य है। इस तरह हलधरदास कृष्णभक्त कवियों में एक विशिष्ट स्थान के अधिकारी हैं।
जैव चारकोल

right|thumb|300px|जैव चारकोल का एक टुकड़ा
जैव चारकोल (Biochar) मृदा परिवर्तन के लिये प्रयुक्त चारकोल (काष्ठ कोयला) है।
कामेश्वर सिंह

महाराजा कामेश्वर सिंह बहादुर (28 नवम्बर, 1907 – 1 अक्टूबर, 1962) 1929 से 1952 तक दरभंगा राज के जमींदार थे। वे अपनी दानशीलता के लिये प्रसिद्ध थे।

भारत के रजवाड़ों में दरभंगा राज का अपना खास ही स्थान रहा है। दरभंगा राज बिहार के मिथिला क्षेत्र में लगभग 6,200 किलोमीटर के दायरे में था। इसका मुख्यालय दरभंगा शहर था। इस राज की स्थापना मैथिल ब्राह्मण जमींदारों ने 16वीं सदी की शुरुआत में की थी। ब्रिटिश राज के दौरान तत्कालीन बंगाल के 18 सर्किल के 4,495 गांव दरभंगा नरेश के शासन में थे। राज के शासन-प्रशासन को देखने के लिए लगभग 7,500 अधिकारी बहाल थे।

==सन्दर्भ==
रूसी सोवियत संघात्मक समाजवादी गणराज्य

रूसी सोवियत संघात्मक समाजवादी गणराज्य ('Russian Soviet Federative Socialist Republic' या 'Russian SFSR' या 'RSFSR'; ) जिसको 'सोवियत रूस' या केवल 'रूस' कहते हैं, १९१७ से १९२२ तक एक संप्रभु राज्य था जो १९१७ से १९९१ तक सोवियत संघ का सबसे बड़ा, सबसे अधिक जनसंख्या वाला और आर्थिक रूप से सबसे उन्नत देश था। 

रूसी सोवियत संघात्मक समाजवादी गणराज्य की स्थापना ७ नवम्बर १९१७ को रूस की अक्टूबर क्रांति के परिणामस्वरूप हुआ था।
धधकी तारा

धधकी तारा (flare star) ऐसा परिवर्ती तारा होता है जो कभी-कभी बिना चेतावनी के अचानक कुछ मिनटों के लिये अपनी चमक को साधारण से बहुत अधिक बढ़ा दे। खगोलशास्त्रियों का अनुमान है कि यह प्रक्रिया हमारे सूरज के सौर प्रज्वालों के समान है और उन तारों के वायुमण्डल में एकत्रित चुम्बकीय ऊर्जा के कारण होती है। स्पेक्ट्रोस्कोपी जाँच से पता चला है कि चमक की यह बढ़ौतरी रेडियो तरंगों से लेकर एक्स रे तक पूरे वर्णक्रम (स्पेक्ट्रम) में देखी जा सकती है। सबसे पहले ज्ञात धधकी तारे वी१३९६ सिगनाए (V1396 Cygni) और एटी माइक्रोस्कोपाए (AT Microscopii) थे जिनकी खोज सन् १९२४ में हुई। सबसे अधिक पहचाने जाना वाला धधकी तारा यूवी सेटाए (UV Ceti) है, जो १९४८ में मिला था।

अधिकतर धधकी तारे कम चमक वाले लाल बौने होते हैं हालांकि हाल में हुए अनुसन्धान में संकेत मिला है कि कम द्रव्यमान (मास) वाले भूरे बौने भी धधकने में सक्षम हो सकते हैं। कुछ दानव तारे भी धधकते हुए मिले हैं लेकिन यह उनके द्वितारा मंडल में होने से उनके साथी तारे के शक्तिशाली गुरुत्वाकर्षक खींचाव के कारण हुआ समझा जाता है। इसके अलावा सूरज से मिलते-जुलते ९ तारों में भी धधकन देखी गई है, जिसके बारे में खगोलशास्त्री समझते हैं कि यह उनके इर्द-गिर्द बृहस्पति जैसे भीमकाय ग्रह की बहुत ही समीपी कक्षा में उपस्थिति की वजह से है।